Jeremy Hunt, umunyamabanga wa leta y'Ubwongereza ushinzwe ububanyi n'amahanga, yavuze ko icyaba cyose kuri ubu "rwose kizaterwa na Arabie Saoudite." Arabia Saudite ivuga ko ubwicanyi yagirizwa ari 'ububeshi' Perezida Trump 'arasaba ibisubizo' Arabie Saoudite Turukiya 'irashaka gihamya' ku munyamakuru wo muri Arabie Saoudite Itangazo rihuriweho ryasohowe n'ibyo bihugu - ryashyizweho umukono na Jeremy Hunt ku ruhande rw'Ubwongereza, Jean-Yves Le Drian ku ruhande rw'Ubufaransa, na Heiko Maas ku ruhande rw'Ubudage - rigira riti: "Turashima umuhate wa Turukiya na Arabie Saoudite muri uru rwego, kandi twiteze ko leta ya Arabie Saoudite izatanga igisubizo cyuzuye kandi kirambuye." Nyuma yaho, Bwana Hunt yagize ati: "Nta n'umwe muri twe uzi ibyabaye, ariko duhangayicyishijwe cyane n'amakuru ari kuvugwa, kandi igihugu gishobora kudufasha kugera ku muzi w'ibi ni Arabie Saoudite." Yongeyeho ati: "Niba, nkuko babivuga, ubu bwicanyi ndengakamere butarakozwe, none Jamal Khashoggi ari hehe?
